2019 m. Lietuvos savivaldybių tarybų rinkimai

2019 m. Lietuvos savivaldybių tarybų rinkimai – 2019 m. kovo 3 ir kovo 17 d. vykę devintieji Lietuvos savivaldybių tarybų rinkimai, kurių metu 2019–2023 m. kadencijai išrinkta 1502 (1442 narių ir 60 merų) tarybų narių.

Rinkimai 
Lietuvos savivaldybių tarybos, kurias sudaro savivaldybės tarybos nariai (vienas jų yra meras), yra renkamos ketveriems metais, remiantis visuotine ir lygia rinkimų teise. Teisę rinkti savivaldybės tarybos narius turi nuolatiniai šios savivaldybės gyventojai, kuriems rinkimų dieną yra sukakę 18 metų.

Rinkimų sistema 
Savivaldybių tarybos yra renkamos naudojant mišriąją rinkimų sistemą: nariai renkami proporcinio atstovavimo sistema pagal partijų, koalicijų ar komitetų sąrašus, o merai nuo 2015 m. (iki tol meras buvo renkamas pirmame tarybos posėdyje) – daugumos atstovavimo sistema (vienmandatėse apygardose) dviem turais. 

Pirmajame ture kandidatas išrenkamas, jei surenka daugiau nei pusę balsų. Jei rinkimuose dalyvauja mažiau nei 40 proc. rinkėjų, kandidatas turi surinkti bent 20 proc. visų rinkėjų balsų. Jei pirmame ture nei vienas kandidatas nesurenka reikiamo kiekio balsų, antrame ture rinkėjai renkasi iš dviejų, daugiausia balsų pirmajame ture surinkusių kandidatų.

Kandidatų kėlimas 
Savivaldybės tarybos nariu gali būti renkamas nuolatinis šios savivaldybės gyventojas, kuriam rinkimų dieną yra sukakę 18 metų, o meru – Lietuvos Respublikos pilietis, kuris gali būti renkamas šios savivaldybės tarybos nariu. Savivaldybės tarybos nariu gali būti renkamas asmuo, kuris savo gyvenamąją vietą pagal Lietuvos Respublikos teisės aktus deklaravo šios savivaldybės teritorijoje likus ne mažiau kaip 90 dienų iki rinkimų dienos. Nariu negali būti renkamas asmuo, kuris likus 65 dienoms iki rinkimų yra nebaigęs atlikti bausmę pagal teismo nuosprendį, teismo pripažintas neveiksniu, atlieka privalomąją karo arba alternatyviąją krašto apsaugos tarnybą ar yra užsienio valstybės pilietis. Taip pat likus 65 dienoms iki rinkimų neišėjęs į atsargą ar pensiją profesinės karo tarnybos karys arba statutinės institucijos ir įstaigos pareigūnas, kuriam pagal specialius įstatymus ar statutus yra apribotas dalyvavimas politinėje veikloje, negali dalyvauti rinkimuose.

Savivaldybės tarybos narių skaičius 
Savivaldybės tarybos narių skaičius priklauso nuo tos savivaldybės gyventojų skaičiaus: pvz., mažiausioje – Neringos – savivaldybėje (apie 2000 rinkėjų) ir savivaldybėse iki 5 000 gyventojų renkama 15 tarybos narių, o didžiausioje – Vilniaus (daugiau kaip 400 000 rinkėjų) – ir savivaldybėse, kuriose yra daugiau kaip 500 000 gyventojų, renkamas 51 tarybos narys.

Rezultatai

Balsavimo rezultatai

Nueinantys ir išrinktieji merai

Šaltiniai 

2019 m. Lietuvos savivaldybių tarybų rinkimai